CELEX: 52015PC0281
Language: hu
Date: 2015-05-27
Title: Javaslat AZ EURÓPAI PARLAMENT ÉS A TANÁCS HATÁROZATA az EU Szolidaritási Alapjának a 2016. évi költségvetést érintő előlegkifizetések biztosítására történő igénybevételéről

EURÓPAI BIZOTTSÁG
            Brüsszel, 2015.5.27.
            COM(2015) 281 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az EU Szolidaritási Alapjának a 2016. évi költségvetést érintő előlegkifizetések biztosítására történő igénybevételéről
            
               
         
         
            
               INDOKOLÁS
            
            
               A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  1
                és különösen annak 10. cikke a pénzügyi keret fejezethatárain felül (2011. évi árakon) évi 500 millió EUR-s felső határig engedélyezi az Európai Unió Szolidaritási Alapjának igénybevételét.
            
            
               Az alap igénybevételének módját az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás
                  2
                11. pontja határozza meg.
            
            
               A támogathatósági feltételeket a 2012/2002/EK tanácsi rendelet
                  3
                tartalmazza, amely előlegkifizetések céljára legfeljebb 50 000 000 EUR összegű kötelezettségvállalási és kifizetési előirányzat költségvetésbe való bevitelét írja elő.
            
            
               A Bizottságnak a 2016. évi költségvetési tervezetben fel kell tüntetnie ezeket az összegeket.
            
            
               Javaslat
            
            
               AZ EURÓPAI PARLAMENT ÉS A TANÁCS HATÁROZATA
            
            
               az EU Szolidaritási Alapjának a 2016. évi költségvetést érintő előlegkifizetések biztosítására történő igénybevételéről
            
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre
                  4
                és különösen annak 4a. cikke (4) bekezdésére,
            
            
               tekintettel az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  5
                és különösen annak 11. pontjára,
            
            
               tekintettel az Európai Bizottság javaslatára,
            
            
               mivel:
            
            
               (1)Az Európai Unió Szolidaritási Alapja (a továbbiakban: az alap) célja, hogy az Unió gyors, hatékony és rugalmas módon legyen képes a vészhelyzetekre reagálni, és szolidáris legyen a katasztrófa sújtotta régiók lakosságával.
            
            
               (2)Az 1311/2013/EU, Euratom tanácsi rendelet
                  6
                10. cikkének értelmében az alap éves maximális összege (2011-es árakon) 500 millió EUR.
            
            
               (3)A 2012/2002/EK rendelet 4a. cikkének (4) bekezdése előírja, hogy az előlegek kifizetése céljából az Unió általános költségvetésében előirányzatként 50 000 000 EUR-t kell rendelkezésre bocsátani.
            
            
               (4)Következésképpen az előlegek kifizetéséhez szükséges 50 000 000 EUR-t az alap igénybevételével kell biztosítani,
            
            
               
            
               ELFOGADTA EZT A HATÁROZATOT:
            
         
         
            
               1. cikk
            
            
               Az 50 000 000 EUR összegű kötelezettségvállalási és kifizetési előirányzatnak az Európai Unió 2016-os pénzügyi évre vonatkozó általános költségvetésébe való bevitele érdekében igénybe kell venni az Európai Unió Szolidaritási Alapját.
            
            
            
               2. cikk
            
            
               Ezt a határozatot az Európai Unió Hivatalos Lapjában ki kell hirdetni.
            
            
               Kelt Brüsszelben, 
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  HL L 347., 2013.12.20., 884. o.
               
               
                  
                     (2)
                  HL C 373., 2013.12.20., 1. o.
               
               
                  
                     (3)
                  HL L 311., 2002.11.14., 3. o.
               
               
                  
                     (4)
                  HL L 311., 2002.11.14., 3. o.
               
               
                  
                     (5)
                  HL C 373., 2013.12.20., 1. o.
               
               
                  
                     (6)
                  HL L 347., 2013.12.20., 884. o.